
RAPORT DE SPECIALITATE
privind aprobarea Contractului de modificare și reafirmare a Contractului de asistență pentru proiect din data de 17 septembrie 2013 încheiat între Municipiul Timișoara, Aquatim S.A. și Banca Europeană pentru Reconstrucție și Dezvoltare (BERD)


Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind aprobarea Contractului de modificare și reafirmare a Contractului de asistență pentru proiect din data de 17 septembrie 2013 încheiat între Municipiul Timișoara, Aquatim S.A. și Banca Europeană pentru Reconstrucție și Dezvoltare (BERD), facem următoarele precizări:
La data de 22 ianuarie 2009, Aquatim S.A. și Asociația de Dezvoltare Intercomunitară "Apă-Canal Timiș" au încheiat Contractul de Delegare a conducerii pentru serviciile publice locale de alimentare cu apă și canalizare. 
Ulterior, la data de 21 martie 2012, Aquatim S.A. și Banca Europeană pentru Reconstrucţie şi Dezvoltare (BERD) au încheiat un Contract de Credit pentru un împrumut in valoare de 15.510.000 Euro în scopul cofinanțării Proiectului „Extinderea si modernizarea sistemului de alimentare cu apa si canalizare în județul Timiș”, proiect în valoare de 118.871.000 Euro.
Ca o primă condiție suspensivă pentru prima tragere din Contractul de Credit, Aquatim S.A. Municipiul Timișoara și BERD au încheiat un contract de modificare și reafirmare a contractului de asistență pentru proiect în data de 17 septembrie 2013.
În decembrie 2022, Aquatim S.A. și BERD au încheiat un contract de credit în scopul cofinanțării Proiectului regional de dezvoltare a infrastructurii de apa si apa uzata din județul Timiș, în perioada 2014-2020.
[bookmark: _9kMJI5YVt48867EbX5uklz06A][bookmark: _9kMHG5YVt48867CPHz5Asey][bookmark: _9kMKJ5YVt48867DfWyyvj]Municipiul Timișoara, având în vedere încheierea de către BERD a fiecărui Contract de Credit, a agreat să ofere asistență pentru Proiect și pentru îndeplinirea obligațiilor Aquatim S.A. din Contractul de Credit, să coopereze cu BERD cu privire la Contractul de Credit și să pună la dispoziția BERD angajamente directe cu privire la executarea întocmai a obligațiilor sale din Contractul de Delegare, cu respectarea deplină a legislației din România și a Uniunii Europene.
[bookmark: _9kMJI5YVt48867CPHz5Asey][bookmark: _9kMLK5YVt48867DfWyyvj][bookmark: _9kMML5YVt48867DfWyyvj]În sensul obligațiilor ce Municipiul Timișoara și le asumă, trebuie notat faptul că prezentul Contract nu reprezintă și nu se intenționează să reprezinte, conform legislației din România și în special conform Legii nr. 273/2006 privind finanțele publice locale din România, cu modificările ulterioare, o garanție locală, o garantare prin venituri sau orice alt tip de instrument de datorie publică locală acordat de Municipiu, pentru plata sumei principale a creditului, a dobânzii sau comisioanelor rezultând din sau în legătură cu Contractul de Credit.
		Potrivit art. 129 alin. (1), alin. (2) lit. b) și alin. (3), lit. d) din Oug nr. 57/2019 privind Codul administrativ, Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale, având atribuții privind dezvoltarea economico-socială şi de mediu a  (...) municipiului și exercită, în numele unității administrativ teritoriale, toate drepturile și obligațiile corespunzătoare participațiilor deținute la societăți.
 În acest sens, potrivit alin. (4) lit. b), Consiliul local aprobă, la propunerea primarului, contractarea şi/sau garantarea împrumuturilor (...), în numele unităţii administrativ-teritoriale, în condiţiile legii;
Având în vedere prevederile legale expuse în prezentul raport, apreciem că Proiectul de hotărâre privind aprobarea Contractului de modificare și reafirmare a Contractului de asistență pentru proiect din data de 17 septembrie 2013 încheiat între Municipiul Timișoara, Aquatim S.A. și Banca Europeană pentru Reconstrucție și Dezvoltare (BERD), îndeplinește condițiile pentru a fi supus dezbaterii și aprobării plenului consiliului local.

    Director Economic,
       Steliana Stanciu
   Consilier BGCMSISP,
                    Sașa-Sorin Lovin

